b"\n_START_ARTICLE_\nSeguretat inform\xc3\xa0tica\n_START_PARAGRAPH_\nLa seguretat inform\xc3\xa0tica \xc3\xa9s una branca de la inform\xc3\xa0tica que estudia com assegurar que els recursos dels sistemes inform\xc3\xa0tics siguin utilitzats de la forma en qu\xc3\xa8 es van definir. El seu objectiu \xc3\xa9s la creaci\xc3\xb3 de plataformes segures en qu\xc3\xa8 els agents que hi interaccionen (programes i usuaris) nom\xc3\xa9s puguin realitzar les accions que hi hagin estat autoritzades._NEWLINE_Els experts en seguretat inform\xc3\xa0tica acostumen a afirmar que un sistema 100% segur no existeix. Tot i aix\xc3\xad, afirmen que la seguretat es basa en 4 caracter\xc3\xadstiques: integritat, privadesa, disponibilitat i no rebuig o autenticitat. Thomas Beth afirma que un sistema de seguretat inform\xc3\xa0tica per a la comunicaci\xc3\xb3 entre ordinadors solament requereix tres principis per a ser segur: confidencialitat, autentificaci\xc3\xb3 i confian\xc3\xa7a mutua._NEWLINE_Depenent de les amenaces es pot distingir entre seguretat l\xc3\xb2gica i seguretat f\xc3\xadsica._NEWLINE_Quant al coneixement dels propis usuaris, el 2015 s'afirm\xc3\xa0 que la meitat dels internautes han patit alguna vegada un atac mentre que solament el 40% de qui t\xc3\xa9 smartphone no el protegeix."